|  |
| --- |
| ZAGOTAVLJANJE IZHODIŠČNEGA RAZMNOŽEVALNEGA MATERIALA KOŠČIČARJEV IN KAKIJA |

### Dolgoročni cilji:

* zagotavljanje CAC materiala (cepičev) sort breskev, nektarin, sliv in marelic iz matičnega nasada v mrežniku ter CAC materiala (cepičev) sort češenj, višenj in kakija iz matičnega nasada;
* zagotavljanje certificiranih cepičev odbranih sort breskev, nektarin, sliv in marelic iz matičnega nasada v mrežniku.

### Kazalniki za doseganje dolgoročnih ciljev:

* število CAC materiala (cepičev) sort breskev, nektarin, sliv in marelic v mrežniku in CAC materiala (cepičev) sort češenj, višenj in kakija iz matičnega nasada na prostem; − število certificiranih cepičev sort breskev, nektarin, sliv in marelic v mrežniku;
* število na novo posajenih matičnih dreves v že obstoječe matične nasade
* dopolnjevanje matičnih nasadov z novimi sortami koščičarjev in kakija.

### Vsebina in obseg naloge

Namen naloge je zagotoviti kakovostni izhodiščni material (cepiče) koščičarjev in kakija tako standardne CAC kategorije kot tudi certificiranega izhodiščnega materiala (cepiči). Ker je pri koščičarjih (breskve, nektarine, češnje, višnje, marelice, slive) pestrost sort in podlag velika že v okviru ene sadne vrste, je naloga namenjena pridobivanju cepičev tistih sort, ki so najbolj iskane oz. predstavljajo glavnino povpraševanja. Nadaljnja strategija pridelave cepičev koščičarjev (breskev, nektarin, sliv, marelic) je pridelava cepičev v prostoru, zaščitenem s protiinsektno mrežo, ker so že

vrsto let prisotni problemi s škodljivimi organizmi (virus PPV-šarka, fitoplazma ESFY-leptonekroza koščičarjev). Mreža preprečuje vektorjem (prenašalcem bolezni) dostop do matičnih rastlin. Iz tega razloga smo v letu 2007 v Biljah postavili mrežnik I, ki mu je v letu 2012 sledil še mrežnik II. Cepiče češnje, višnje in kakija lahko brez večjih zdravstvenih tveganj pridelujemo v matičnih nasadih na prostem.

V letu 2020, pa tudi sicer v prihodnje, načrtujemo okrepljeno sodelovanje z Oddelkom za varstvo rastlin na KGZS – Zavod GO. Letno količino prodanih cepičev za leto 2020 ocenjujemo na 70.000 očes. V letu 2020 bomo dosadili matični nasad češenj s 5 drevesi sort, pri katerih povpraševanje presega ponudbo cepičev. V mrežniku II je propadlo več matičnih dreves marelice. Propadle rastline bomo izkrčili, naročili nove sadike, jih testirali na šarko in posadili v mrežnik. Nekaj dreves v matičnem nasadu češenj bo letos prvič rodilo in bodo po določitvi sorte na novo potrjena. V 2020 načrtujemo saditev novega matičnega nasada kakija.

### Metode dela:

Zagotavljanje izhodiščnega razmnoževalnega materiala koščičarjev in kakija (pridelava materiala) se izvaja po znanih metodah dela ob upoštevanju Zakona o zdravstvenem varstvu rastlin (Uradni list RS, št. 45/2001, 45/2004-ZdZPKG, 86/2004, 61/2006-ZDru-1, 40/2007, 62/2007-ZZVR-1-UPB2, 36/2010 in 40/14 - ZIN-B), Pravilnika o ukrepih za preprečevanje širjenja in zatiranje šarke, ki jo povzroča virus Plum pox virus (Uradni list RS, št. 50/14) in Pravilnika o ukrepih za preprečevanje širjenja in zatiranje fitoplazme European Stonefruit Yellows (Uradni list RS, št. 140/04, 74/06, 21/07 in 83/09).

## Letni cilji in kazalniki za doseganje letnih ciljev

*Preglednica 8*: Letni cilji in kazalniki za doseganje letnih ciljev in kazalnikov za nalogo Zagotavljanje izhodiščnega razmnoževalnega materiala koščičarjev in kakija

|  |  |
| --- | --- |
| Letni cilji | Kazalniki za doseganje letnih ciljev |
| Oskrba (zaščita, gnojenje, rez, namakanje,…) obstoječih certificiranih matičnih dreves v mrežniku I;  Oskrba matičnih dreves CAC kategorije v mrežniku II in na prostem | - število vzdrževanih matičnih dreves CAC kategorije v matičnih nasadih (281)  - število vzdrževanih matičnih dreves (certificiranih, mrežnik I) v matičnih nasadih (71) |
| Dosaditev matičnega nasada CAC kategorije na prostem in v mrežniku II | - število dosajenih matičnih dreves CAC kategorije (češnja 5, marelica 4, kaki 44) |
| Zagotavljanje certificiranih cepičev iz mrežnika I;  Zagotavljanje CAC cepičev iz mrežnika II in iz matičnih nasadov na prostem | - število v mrežniku I pridelanih certificiranih cepičev (od 22.000 do 25.000)  - število pridelanih cepičev CAC kategorije iz matičnih nasadov v mrežniku II in na prostem v Biljah (od 45.000 do 50.000) |

|  |  |  |  |
| --- | --- | --- | --- |
| LOKACIJA, LETO SAJENJA, OBDOBJE,  GERK PID, POVRŠINA | | SORTE oz. PODLAGE , ŠTEVILO | |
| Lokacija: Bilje  Leto sajenja: 1984, 2011, 2013  Obdobje naloge: 2018-2024  Izvajalec: KGZS- Zavod GO, SC Bilje  GERK PID: 4147470  Površina: 0,7 ha  Ime lokacije: Bilje | Matični nasad češenj, višenj in kakija –standardni (CAC) material  Skupaj: 35 sort, 209 potrjenih dreves |
| Lokacija: Bilje  Leto sajenja: 2007 in 2008  Obdobje naloge: 2018-2024  Izvajalec: KGZS- Zavod GO, SC Bilje  GERK PID: 4444985  Površina: 500 m2  Ime lokacije: Bilje | Mrežnik I – certificiran izhodiščni material  Skupaj: 12 sort, 71 potrjenih dreves |
| Lokacija: Bilje  Leto sajenja: 2012  Obdobje naloge: 2018-2024  Izvajalec: KGZS- Zavod GO, SC Bilje  GERK PID: 4938766  Površina: 500 m2  Ime lokacije: matični nasad - mrežnik II. | Mrežnik II – standardni (CAC) izhodiščni material  Skupaj: 27 sort, 72 potrjenih dreves |